ఇ-వాలెట్ వితడ్రాల్స్పైనే వడ్డింపులుముంబై: ఎటిఎంల ద్వారా జరిగే ప్రతి నగదు ఉపసంహరణపై రూ-.25 చొప్పున చార్జి విధించినట్టు వచ్చిన వార్తలను ఎస్బిఐ తోసిపుచ్చింది. ఈ వార్తల్లో ఏ మాత్రం నిజం లేదని పేర్కొంది. అయితే ఎస్బిఐ మొబైల్ ఇ-వాలెట్ ‘ఎస్బిఐ బుడ్డి’ ఖాతాలోని నగదును ఖాతాదారులు ఎటిఎంల ద్వారా ఉపసంహరించుకుంటే మాత్రం ప్రతి లావాదేవీపై రూ.25 ఛార్జి పడుతుందని ఎస్బిఐ ఎండి రజనీష్ కుమార్ చెప్పారు. బుడ్డీ మొబైల్ ఇ-వాలెట్ ఖాతాదారుల కోసం  ప్రత్యేకంగా ఎటిఎంల ద్వారా నగదు తీసుకునే సదుపాయాన్ని తొలి సారిగా అందుబాటులోకి తెచ్చినట్టు తెలిపారు. ఎస్బిఐ సాధారణ ఎస్బి ఖాతాల ఎటిఎం సర్వీసు ఛార్జీల్లో ఎలాంటి మార్పు లేదన్నారు. ఎస్బిఐ బుడ్డి ఖాతాదారులు ఇక నుంచి బిజినెస్ కరస్పాండెంట్ల (బిసి) ద్వారా కూడా తమ ఖాతాల్లో నగదు జమ చేయడం లేదా వెనక్కి తీసుకోవడం చేయవచ్చని ఎస్బిఐ వెల్లడించింది.
i-walet vitadraalspaine vaddimpulumumbai: atmla dwara jarige prati nagadu upasamharanapai roo-.25 choppuna charji vidhinchinattu vachina vaartalanu esbi tosipuchindi. ee vaartallo e maatram nijam ledani perkondi. ayithe esbi mobail i-walet ‘esbi buddi’ khaataaloni nagadunu khaataadaarulu atmla dwara upasamharinchukunte maatram prati lavadevipai roo.25 chaarji padutundani esbi endi rajaneesh kumar cheppaaru. buddy mobail i-walet khaataadaarula kosam  pratyekamgaa atmla dwara nagadu teesukune sadupaayaanni toli saarigaa andubaatuloki tecchinattu telipaaru. esbi saadhaarana esbi khatala atm sarveesu chaarjeello elanti maarpu ledannaru. esbi buddi khaataadaarulu ika nunchi bijines karaspandentla (bisi) dwara kuudaa tama khaataallo nagadu jama cheyadam leda venakki teesukovadam cheyavachani esbi velladinchindi.